El dissabte arranca el programa d’educació en temps lliure Esplai de Xiquets en els dos nuclis, Sagunt i Port de Sagunt
13 d’octubre 2017

![](/media/1hsjecgg/72_99-esplaicasal17-18.jpg)  
  

Dissabte que ve, 14 d'octubre, arranquen dos dels programes que el departament de Joventut de l'Ajuntament de Sagunt ha programat per als més xicotets. Es tracta del Esplai de Xiquets i Xiquetes, així com dels grups motors Dina Kids i HR Jove, que començaran a reunir-se demà.

  

El Esplai és l'espai d'oci i temps lliure on, a través de jocs, tallers, excursions i dinàmiques de grup, es donen a conéixer i es treballen els drets del menor, a més d'altres temes com el medi ambient o la solidaritat, entre d’altres. El programa va dirigit a xiquets matriculats en infantil i primària, i es realitzarà tots els dissabtes de 10.30 a 13.30 h, des d'octubre fins a juny de l'any que ve. La novetat d'enguany és que este servei s'oferirà tant en el nucli de Sagunt, en el Centre Mario Monreal, com en el del Port de Sagunt, en el Casal Jove.

Segons el regidor de Joventut, Guillermo Sampedro, “**era una demanda que ens havien fet els pares i mares del nucli de Sagunt, i que els propis xiquets, a través del Consell de la Infància, ens havien traslladat. A més, estava inclòs en el Pla d'Infància, que és el full de ruta que l'ajuntament s'ha marcat per a les polítiques de joventut i infància, i més tractant-se d'una reivindicació justa i necessària**”. Per a enguany s'han apuntat 22 xiquets d'Infantil i 30 xiquets de Primària.

  

![](/media/03lpnwzr/72_dinakids-logo-1.jpg)  

  

L'altre programa que també s'inicia este dissabte és el dels grups motors del Consell de la Infància, tant el Dinakids com el HR Jove. Dinakids és l'espai de participació i joc en el qual els xiquets, a través de dinàmiques de grup, aprenen a debatre, opinar i escoltar. Està previst que participen xiquets d'entre 8 i 11 anys, que es reuniran tots els dissabtes de 16h a 18 h, tant en el Centre Mario Monreal com en el Casal Jove. Esta és una altra novetat, ja que estos dos grups motors només s'estaven reunint en el nucli del Port de Sagunt i ara, per facilitar la participació, també ho faran en el nucli històric.

D'altra banda, el HR Jove, que es reunix els dissabtes de 16 h a 17.30 h també en els dos centres, és el grup similar que afecta als joves de primer i segon de l'ESO. Són ells els encarregats de preparar i desenvolupar les activitats que plantegen, des de difondre, proposar i realitzar activitats d'oci, fins a engegar en els IES campanyes de sensibilització sobre els drets de la infància. Són estos dos grups els encarregats de portar el seguiment del compliment del Pla d'Infància i, a més, de llançar propostes d'oci i tallers a la regidoria de Joventut. En total, en els dos grups, s'han apuntat prop de 70 joves. El termini per apuntar-se es mantindrà obert durant tot el mes d'octubre.

*   [](http://www.facebook.com/sharer.php?u=https://aytosagunto.es/va/actualitat/el-dissabte-arranca-el-programa-d-educacio-en-temps-lliure-esplai-de-xiquets-en-els-dos-nuclis-sagunt-i-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-dissabte-arranca-el-programa-d-educacio-en-temps-lliure-esplai-de-xiquets-en-els-dos-nuclis-sagunt-i-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-dissabte-arranca-el-programa-d-educacio-en-temps-lliure-esplai-de-xiquets-en-els-dos-nuclis-sagunt-i-port-de-sagunt/ "Linked In")
*   [](mailto:?body=https://aytosagunto.es/va/actualitat/el-dissabte-arranca-el-programa-d-educacio-en-temps-lliure-esplai-de-xiquets-en-els-dos-nuclis-sagunt-i-port-de-sagunt/)